**KEVÄÄN 2013 TEATTERIFESTAREIDEN OHJELMISTO**

**Pyykki**

Käsikirjoitus: Outi Nyytäjä

Ohjaus: Heidi Haiko

Rooleissa: Matilda Leppänen, Miika Pirttivaara

Ensi-ilta: La 19.1. klo 20.00 L-Studio, Vingenkatu 18, 67100 Kokkola

Muut esitykset: 21.1. klo 19, 22.1. klo 19

Pyykki on tarina kahdesta elämässään kriisissä olevasta ihmisestä jotka sattumalta kohtaavat talonsa pyykkituvassa. Raili Rantanen tulee pyykkitupaan kantaen kukkuroillaan olevaa pyykkikoria: on pyykin ja samalla viikoittaisen lohdutuksen ja psykoterapian vuoro. Pesuvuorolle tulee myös Jukka, joka tahtomattaan sekoittaa Railin pyykinpesukuviot.

**Louhi**

Läsikirjoitus: Elias Lönnrot

Ohjaus: Maria Haapanen

Rooleissa: Salla Sillanpää, Minna Högbacka, Tommi Tihtarinen, Ville Vehmasaho, Joonas Palsio, Maria Järvinen

Ensi-ilta: to 24.1. klo 18.00 L-Studio, Vingenkatu 18, Kokkola

Muut esitykset: 28.1. klo 20, 29.1. klo 20

Ikivanha tarina Sammosta, Väinämöisestä ja Pohjan akasta saa uuden näkökulman, kun aiemmin Kalevalan puolelta tarkasteltuna taru tarjotaan katsottavaksi Pohjolan ja sen naisten silmin. Näytelmän ulkoasussakin haetaan uusia tuulia, eikä sitä ole pyritty kahlitsemaan yhteen tiettyyn aikakauteen. Louhi on tarina ahneudesta ja vallasta, kaiken saamisesta ja menettämisestä.

**Huorasatu**

käsikirjoitus: Laura Gustafsson

Ohjaus: Aulimaria Elo

Rooleissa: Anna-Leena Järvi, Pyry Karrimaa, Paula Pietilä, Katja Rimpeläinen, Kimmo Tihveräinen

Ensi-ilta: to 24.1. klo 20.00 Studioteatteri Reaktio, Pitkänsillankatu 45, Kokkola

Muut esitykset: 21.1. klo 20, 25.1. klo 18, 27.1. klo 18, 28.1. klo 18

Huorasatu on tarina kolmesta naisesta, joista jokainen haluaa olla erityinen, varma, rohkea ja ryhdikäs, itsenäinen nainen isolla ännällä. Mutta huorata täytyy, se on ehdotonta. Erityisesti naisten täytyy laittaa itsensä likoon tai ovi rajoittamattomuuteen ei aukea. Vaikka seksi ja seksuaalisuus ovat näytelmässä vahvasti esillä, huoraaminen ei aina tarkoita konkreettista riisuutumista, se voi olla jotain paljon pahempaa kuten raatamista mitättömällä palkalla.

**…Hyppää pois**

Käsikirjoitus: Heikki Räsänen, Riikka Talvitie

Ohjaus: Eveliina Rintamäki

Rooleissa: Mikko Kaihua, Maiju Nousiainen, Aki Pekkarinen, Hanna Jauhiainen

Ensi-ilta: ke 30.1. klo 20.00 Studioteatteri Reaktio, Pitkänsillankatu 45, Kokkola

Muut esitykset: 31.1. klo 20, 1.2. klo 20, 2.2. klo 18

…Hyppää pois on tragikomedia ihmisistä katolla. Yksi haluaa tappaa itsensä, toinen ei ole varma, ja kolmas tekee sen vahingossa. Pessimisti ei pety ja optimisti ei ylläty iloisesti. Lopun hetkellä pessimisti saattaa löytää itsestään pienen optimistin. …Hyppää pois nostaa perisuomalaisen naapurikinan uudelle tasolle; nyt ei ole kysymyksessä ruoholeikkuri tai auto, nyt halutaan tietää kenellä on ollut hirveämpi elämä ja kenellä on suurempi oikeus päättää se.

**Mistä on isot pojat tehty**

Käsikirjoitus: Marko Järvikallas, Okko Leo, Harri Virtanen

Ohjaus: Marita Mattila

Rooleissa: Esko Tynkkynen, Suvi Seppälä, Jenni Mattila

Ensi-ilta: to 31.1. klo 20.00 L-Studio, Vingenkatu 18, Kokkola

Muut esitykset: 1.2. klo 19, 2.2. klo 16

Mistä on isot pojat tehty pureutuu miehuuden näyttäytymiseen nykypäivänä. Saako mies olla herkkä? Entä haavoittuvainen? Esitys antaa mahdollisuuden lähteä pohtimaan pilke silmäkulmassa miehuutta stereotypioiden takana. Esitys ei machoile, eikä siinä tulla näkemään Rambo-kohtauksia.